turjo4nis/wikipedia-bn-dump-20250701 huggingface dataset:
জেনদিং শ্রীবিজয়া

জেনদিং শ্রীবিজয়া হল সঙ্গীত ও নৃত্যের সমন্বয়ে গঠিত এক ঐতিহ্যবাহী শিল্পকলা যা পালেমবাং, দক্ষিণ সুমাত্রা, ইন্দোনেশিয়া থেকে উদ্ভূত। গান এবং নৃত্যে উভয়েরই মাধ্যমে শ্রীবিজয়া সাম্রাজ্যের জাঁকজমক, সাংস্কৃতিক পরিমার্জন, গৌরব এবং মহিমা বর্ণনা করার জন্য এই বিশেষ প্রদর্শনীর উদ্ভব করা হয়েছিল যা একসময় ইন্দোনেশিয়ান দ্বীপপুঞ্জের পশ্চিম অংশ এবং মালয় বিশ্বকে একত্রিত করতে সফল হয়েছিল। 

জেনদিং শব্দটি একটি জাভানীয় শব্দ যা সেদেশের শাস্ত্রীয় গ্যামেলান সঙ্গীত অনুশীলনের সাথে সম্পর্কযুক্ত। এই শব্দটি পরে মালয় এবং ইন্দোনেশিয়ান ভাষায় অভিযোজিত হইয়েছে। এই শব্দের অর্থ মুলতঃ গান। শ্রীবিজয়ার সাম্রাজ্য একসময় সামুদ্রিক দক্ষিণ-পূর্ব এশিয়া শাসন করেছিল, যার রাজধানী ছিল বর্তমান পালেমবাং যা ইন্দোনেশিয়ায় দক্ষিণ সুমাত্রা অঞ্চলে অবস্থিত । তাই জেনদিং শ্রীবিজয়া শব্দের মোটামুটি অনুবাদ করলে তার মানে দাড়ায় শ্রীবিজয়ের পরিবেশনা। জেনদিং শ্রীবিজয়া হল সঙ্গীত, গান এবং নৃত্যের একত্রীকরনে এক লৌকিক পরিবেশনা যা শ্রীবিজয় সাম্রাজ্যের জাঁকজমকের পরিচয় দেয়।

জেনদিং শ্রীবিজয়া নৃত্য হল পালেমবাংয়ের একটি ঐতিহ্যবাহী ইন্দোনেশিয়ান নৃত্য যা আগত বিশেষ অতিথিদের সম্মান ও স্বাগত জানাতে পরিবেশিত হয়। নাচটি প্রায়ই রাষ্ট্রীয় অনুষ্ঠান, মধ্যাহ্নভোজ, নৈশভোজ বা অভ্যর্থনা সভায় পরিবেশিত হয়। রাষ্ট্রের প্রধান, রাষ্ট্রপতি, রাজা, রাণী এবং রাজকীয় অতিথি, মন্ত্রী এবং রাষ্ট্রদূতের মতো বিশেষ পদাধিকারী অতিথিদের সম্মান জানাতে এটি পরিবেশন করা হয়। মুলতঃ পালেমবাংয়ে বার্ষিক শ্রীবিজয়া উৎসবে জেনদিং শ্রীবিজয়া নৃত্য পরিবেশিত হয়। 

এই নৃত্যটি নয়জন যুবতী এবং সুন্দরী মহিলাদের দ্বারা পরিবেশন করা হয়। তারা একধরনের স্থানীয় জমকালো  ঐতিহ্যবাহী পোশাক পরে যার নাম আইসান গেদে। তারা তাংগাই গিল্ডেড নামক গয়না পরে। বিশ্বাস করা হয় যে এই নাচের পোশাক বিভিন্ন সাংস্কৃতিক প্রভাবে প্রভাবিত। বিশেষ করে এতে মালয়, জাভানিজ এবং চীনা সংস্কৃতির বিশেষ প্রভাব দেখা যায়।  এই মহিলারা শ্রীবিজয়ার রাজকন্যাদের প্রতিনিধিত্ব করে এবং হলুদ প্যারাসোল এবং সোনালি বর্শাধারী দুই পেঙ্গাওয়াল পুরুষ নর্তকদের দ্বারা সুরক্ষিত থাকে।  একজন গায়ক নাচের সময় শ্রীবিজয়ার স্থানীয় সংগীত পরিবেশন করেন, যার সাথে গেমলান এবং বিভিন্ন প্রকার বাদ্যযন্ত্র বাজানো হয়। কিন্তু বর্তমানে আবহ সংগীতের বদলে প্রায়ই টেপ রেকর্ড করা সঙ্গীত বাজিয়ে নৃত্য পরিবেশিত হয়।

তথ্যসূত্র 

সুমাত্রার নৃত্য
ইন্দোনেশিয় লোকনৃত্য
স্যালি কার্কল্যান্ড (সম্পাদক)

স্যালি কার্কল্যান্ড (; জন্ম: ১ জুলাই ১৯১২ - ১ মে ১৯৮৯) লাইফ ও ভোগ পত্রিকার ফ্যাশন সম্পাদক। তিনি ১৯৪৭ থেকে ১৯৬৯ সালে লাইফ সাময়িকীর একমাত্র ফ্যাশন সম্পাদক হিসেবে দায়িত্ব পালন করেন। তার কন্যা স্যালি কার্কল্যান্ড একজন মডেল ও অভিনেত্রী। ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি-তে ভূষিত করে।

প্রারম্ভিক জীবন
কার্কল্যান্ড ১৯১২ সালের ১লা জুলাই ওকলাহোমা অঙ্গরাজ্যের ছোট শহর এল রেনোতে জন্মগ্রহণ করেন। তার জন্মনাম ছিল সারা ফিনি। তার পিতা কর্নেল রবার্ট ট্রুম্যান ফিনি এবং মাতা রুথ ইডা "মিনি" নেইল। রবার্ট ফিনি জুনিয়র নামে তার এক ভাই ছিল। তিনি ব্রেইনিফ ইন্টারন্যাশনাল এয়ারওয়েজের ভাইস প্রেসিডেন্ট ছিলেন। ১৯২০ ও ১৯৩০-এর দশকে স্যালি তার পিতামাতার সাথে ওয়াশিংটন ডি.সি.-তে বসবাস করতেন। তিনি ১৯৩৪ সালে ভাসার কলেজ থেকে স্নাতক সম্পন্ন করেন।

স্যালি ১৯৩৮ সালে নিউ ইয়র্ক সিটিতে ফ্রেডরিক ম্যাকমাইকেল কার্কল্যান্ডকে বিয়ে করেন। ফ্রেডরিক ফিলাডেলফিয়ার ধনাঢ্য পরিবারের সন্তান। তাদের একমাত্র সন্তান স্যালি কার্কল্যান্ড একজন অভিনেত্রী। স্যালির নামানুসারেই তার নামকরণ করা হয়।

কর্মজীবন
১৯৩৪ সালে ভাসার কলেজ থেকে স্নাতক সম্পন্ন করার পর তিনি লর্ড অ্যান্ড টেইলরের কলেজের দোকানে কাজ করতেন। এটি তখন সেরা নৈমিত্তিক মার্কিন পোশাকের সদরদপ্তর ছিল।

ভোগ
পাঁচ বছর লর্ড অ্যান্ড টেইলরে কাজ করার পর ১৯৩৯ সালে তিনি ভোগ পত্রিকার সহ-সম্পাদক হিসেবে যোগদান করেন। ১৯৪৬ সালে তিনি এই পত্রিকার ফ্যাশন সম্পাদক ছিলেন।

লাইফ
কার্কল্যান্ড দ্বিতীয় বিশ্বযুদ্ধের সময় লাইফ পত্রিকায় প্রশান্ত মহাসাগরীয় অঞ্চলের প্রতিবেদক হিসেবে কাজ করেন। এরপর তিনি ১৯৪৭ থেকে ১৯৬৯ সাল পর্যন্ত এই পত্রিকার ফ্যাশন সম্পাদক ছিলেন। কার্কল্যান্ড আন্তর্জাতিক ফ্যাশন জগতে সাপ্তাহিক পত্রিকার প্রভাব বিস্তারে গুরুত্বপূর্ণ ভূমিকা পালন করেন। তিনি এক বা দুই পাতা জুড়ে একাধিক মডেলের ছবি প্রকাশ করা প্রথম ফ্যাশন সম্পাদক। তার এই অভিনব শৈলী ব্যাপকহারে নকল করা হয়।

লাইফ পত্রিকা ছাড়ার পর তিনি ডিজাইনার ক্লেয়ার ম্যাকার্ডেলকে নিয়ে একটি বই লিখেন এবং মাসিক বাণিজ্য সাময়িকী র‍্যাম রিপোর্টে নিবন্ধ লিখতেন।

পুরস্কার ও স্বীকৃতি
ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি-তে ভূষিত করে।

এছাড়া ১৯৫৫ সালে ফ্যাশনে অবদানের জন্য অভিনেত্রী গ্রেস কেলি ও ডিজাইনার ভেরা ম্যাক্সওয়েলের সাথে তিনি নাইমান-মার্কাস পুরস্কার অর্জন করেন।

মৃত্যু
কার্কল্যান্ড ১৯৮৯ সালের ১লা মে ৭৭ বছর বয়সে নিউ ইয়র্ক সিটির সেন্ট ভিনসেন্ট্‌স হাসপাতালে মৃত্যুবরণ করেন।

তথ্যসূত্র

১৯১২-এ জন্ম
১৯৮৯-এ মৃত্যু
২০শ শতাব্দীর মার্কিন সাংবাদিক
২০শ শতাব্দীর মার্কিন অ-কল্পকাহিনী লেখক
ওকলাহোমা সিটির লেখক
নারী পত্রিকা সম্পাদক
নিউ ইয়র্ক সিটির সাংবাদিক
ফ্যাশন সম্পাদক
ফিলাডেলফিয়ার লেখক
মার্কিন পত্রিকা সম্পাদক
মহসিন আলি (ক্রিকেটার)

Pages using infobox cricketer with a blank name parameter

মহসিন আলী (জন্ম তারিখ অজানা) একজন কেনিয়ার সাবেক প্রথম-শ্রেণীর ক্রিকেটার ।

আলী ২০০০ সালে নাইরোবিতে সফরকারী পাকিস্তান এ ক্রিকেট দলের বিপক্ষে কেনিয়া সিলেক্টের হয়ে প্রথম-শ্রেণীর ক্রিকেটে তার একমাত্র উপস্থিতি ছিল।  ম্যাচে একবার ব্যাটিং করে কেনিয়ার প্রথম ইনিংসে কাশিফ রাজার বলে ৪৭ রানে আউট হন তিনি। মাঠে তিনি তিনটি ক্যাচও নিয়েছেন।  কেনিয়ান দলের নিয়মিত স্ট্রাইকিংয়ের সাথে, আলি পরে কেনিয়ার পক্ষ থেকে অক্টোবর ২০০৪ সালে ইন্টারকন্টিনেন্টাল কাপে নামিবিয়ার মুখোমুখি হওয়ার জন্য নির্বাচিত হন, কিন্তু শুরুর একাদশে জায়গা পাননি।

তথ্যসূত্র

বহিঃসংযোগ 

 
জন্মের বছর অনুপস্থিত (জীবিত ব্যক্তি)
কেনীয় ক্রিকেটার
জীবিত ব্যক্তি
মেক্সিকোর রাজ্যগুলির তালিকা

মেক্সিকোর রাজ্যগুলি মেক্সিকো দেশের প্রথম-সারির প্রশাসনিক বিভাগ, যা আনুষ্ঠানিকভাবে ইউনাইটেড মেক্সিকান স্টেটস নামে পরিচিত। মেক্সিকোতে ৩২টি ফেডারেল সত্তা রয়েছে (৩১টি রাজ্য এবং রাজধানী মেক্সিকো সিটি, একটি পৃথক সত্তা হিসাবে যা আনুষ্ঠানিকভাবে একটি রাজ্য নয়)। 

রাজ্যগুলি আবার বিভিন্ন পৌরসভায় বিভক্ত। মেক্সিকো সিটি বরোতে বিভক্ত, সরকারীভাবে  হিসাবে মনোনীত বা , অন্যান্য রাজ্যের পৌরসভার মতো কিন্তু বিভিন্ন প্রশাসনিক ক্ষমতা সহ।

তালিকা 
মেক্সিকোর পোস্ট এজেন্সি, কোরিওস ডি মেক্সিকো, রাষ্ট্রীয় নামের সংক্ষিপ্ত নামগুলির একটি অফিসিয়াল তালিকা অফার করে না এবং সেগুলি নীচে অন্তর্ভুক্ত করা হয়নি। মেক্সিকান রাজ্যগুলির একটি তালিকা এবং তাদের সংক্ষিপ্ত রূপের কয়েকটি সংস্করণ এখানে পাওয়া যাবে। 

মন্তব্য:

আরও দেখুন

তথ্যসূত্র

দেশের প্রথম স্তরের প্রশাসনিক উপবিভাগ
মেক্সিকোর রাজ্য
উদ্ধৃতি শৈলীতে স্পেনীয় ভাষার উৎস (es)
মদ (হিন্দু দর্শন)

মদ (, ) একটি সংস্কৃত শব্দ, যার অর্থ পালি ভাষায় "অহংকার, গর্ব, যৌন আধিক্য" এবং সংস্কৃত ভাষায় "উল্লাস, আনন্দ, উত্তেজনা, অনুপ্রেরণা"। মদ হল "মানসিক অস্থিরতা"। এটি আত্মাকে কষ্ট দেয় এমন পাঁচটি ক্লেশের, এবং ষড়রিপুগুলোর মধ্যে একটি।

সাহিত্য
শিবপুরাণে মদ বলতে অহংকার বোঝানো হয়েছে। হিন্দু ধর্মতত্ত্ব অনুসারে, এটি "অহংকার, অত্যধিক অহংকার, দৃঢ়তা, একগুঁয়ে মানসিকতা" এর মতো নেতিবাচক গুণাবলীকে বোঝায়। এটাকে মোক্ষ বা মোক্ষলাভের জন্য বড় বাধা হিসেবে দেখা হয়। কেউ যদি অন্য ব্যক্তির প্রতি মদ ধারণ করে, তবে তারা মোক্ষ লাভ করতে পারে না। ব্যক্তির মধ্যে মদ এর উপস্থিতি অজ্ঞতার দিকে নিয়ে যায় যা ফলস্বরূপ মনের কলুষতার দিকে নিয়ে যায়। হিন্দু শাস্ত্র অনুসারে, মদ প্রায়শই বিভিন্ন কারণে উদ্ভাসিত হয়।

তথ্যসূত্র

হিন্দু দার্শনিক ধারণা
সংস্কৃত শব্দ ও বাক্যাংশ
অসুর
হুডোক

হুডোক হল একটি মুখোশধারী নৃত্য যা ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর অন্তর্গত বিবিধ উপ-গোষ্ঠীর লোকেরা ইরাউ ফসল উৎসবের সময় পরিবেশন করে। পূর্ব কালিমান্তান প্রদেশের দায়াক জনসংখ্যার মধ্যে হুডোক সংস্কৃতি এবং আচার প্রচলিত এবং এটি মহাকাম উলু প্রদেশ থেকে উদ্ভূত বলে মনে করা হয়।

নৃত্যের সাথে সম্পর্কিত স্থানীয় বিশ্বাস
বাহাউ, বুসাং, মোদাং, আওহেং এবং পেনিহিং জনগণের ঐতিহ্যগত বিশ্বাস অনুসারে, হুডোক হল ইঁদুর, শুয়োর, চিতাবাঘ এবং কাক সহ তেরোটি ফসল-ধ্বংসকারী জন্তু-জানোয়ার এবং কীট। উৎসবে, হুডোক নর্তকীরা প্রতীকী মুখোশ পরে এবং এক একজন ফসল-ধ্বংসকারী জন্তু-জানোয়ার অথবা কীটের প্রতিনিধিত্ব করে। তারা পিনাং ( এরিকা পাম ) বা কলা গাছের ছাল দিয়ে তৈরি পোশাক পরিধান করে। পিনাং খেজুর পাতায় তাদের আপাদমস্তক আবৃত করা হয়। নৃত্যে আরও দুজন নৃত্যশিল্পী মানব রক্ষকের ভূমিকা পালন করে। নৃত্য পরিবেশনার শেষ পর্যায়ে দুজন মানবের প্রতিনিধিত্বকারী হুডোক বেরিয়ে আসে এবং কীটপতঙ্গ ও জন্তুজানোয়ারবেশী হুডোকদের তাড়া করে। নাচের প্রদর্শন এক ঘন্টা থেকে পাঁচ ঘন্টা অবধি স্থায়ী হয়।

হুডোক নাচ ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর সংস্কৃতির এক উল্লেখযোগ্য পরিচায়ক ও প্রতীক হিসাবে চিহ্নিত। এটি ইন্দোনেশিয়ার এক অন্য়তম লোকশিল্প। প্রতি বছর সেপ্টেম্বর থেকে অক্টোবর মাসে মানুষ শুকনো ক্ষেতে ধান চাষের জন্য জমিতে হাল চালায় এবং তারপর আচার অনু্যায়ী প্রত্যেক গ্রামে এই নৃত্য পরিবেশন করা হয়। নাচের মধ্যমে তারা প্রার্থনা জানায় যাতে তাদের ক্ষেত কীট-পতংগ এবং জন্তু-জানোয়ারদের হাত থেকে সুরক্ষিত থাকে ও তাতে প্রচুর পরিমাণে ফসল হয়।

তথ্যসূত্র 

ইন্দোনেশিয় লোকনৃত্য
এশিয়ার ছদ্মবেশী অনুষ্ঠান
দুনিয়া

ইসলামে,  দুনিয়া ( ) বলতে পরকালের (আখিরাত)  বিপরীতে অস্থায়ী জগত এবং এর পার্থিব উদ্বেগ এবং সম্পদকে বোঝায়,

কুরআনে, দুনিয়া এবং আখিরাত কখনও কখনও বৈপরীতভাবে ব্যবহৃত হয়, আবার কখনও পরিপূরকরূপে ইসলাম বিশ্বকে "মন্দ" বলে অগ্রাধিকার দেয় না। তার পরিবর্তে, এই বিশ্বকে "পরকালের ক্ষেত্র" এবং পরীক্ষার স্থান হিসাবে সংজ্ঞায়িত করা হয়েছে। প্রাচীন ককেশীয় ধর্মে যেমন মারি, দুনিয়া বা টুনিয়া দ্বারা বিশ্বের ঈশ্বরকে বোঝায়। দুটি কোরআনের আয়াতে আছে যে দুনিয়া এবং আখিরাত একে অপরের বিকল্প হিসাবে বিবেচিত হয় না:  
 
 "অতএব আমাদের জন্য এই দুনিয়ায় ও পরকালে কল্যাণ নির্ধারিত করে দিন, আমরা আপনার নিকটই প্রত্যাবর্তন করেছি। তিনি (আল্লাহ) বললেনঃ যাকে ইচ্ছা আমি আমার শাস্তি দিয়ে থাকি, আর আমার করুণা ও দয়া প্রতিটি জিনিসকেই পরিব্যপ্ত করে রয়েছে, সুতরাং আমি তাদের জন্যই কল্যাণ অবধারিত করব যারা পাপাচার হতে বিরত থাকে, যাকাত দেয় এবং আমার নিদর্শনসমূহের প্রতি ঈমান আনে।"(সূরা আল আ'রাফ ৭:১৫৬)
 "হে আকাশমন্ডলী ও পৃথিবীর সৃষ্টিকর্তা! আপনিই ইহলোক ও পরলোকে আমার অভিভাবক, আপনি আমাকে মুসলিম হিসাবে মৃত্যু দান করুন এবং আমাকে সৎকর্মপরায়ণদের অন্তর্ভুক্ত করুন!" (সূরা ইউসুফ ১২:১০১)

কোরআন যা নিন্দা করেছে তা হল পার্থিব জীবনের প্রতি অত্যধিক মনোযোগ অনন্ত জীবন ভুলে যাওয়ার মূল। এই উদ্দেশ্যে, মুসলমানদেরকে কোরআনের সূরা মুহাম্মদের ২৪ নং আয়াতে চিন্তা করার জন্য এবং এই অস্থায়ী অস্তিত্ব এবং এর ফাঁদের সাথে খুব বেশি সংযুক্ত না হওয়ার জন্য তাদের যথাসাধ্য চেষ্টা করার জন্য উৎসাহিত করা হয়েছে। 
 "তাহলে কি তারা কুরআন সম্বন্ধে অভিনিবেশ সহকারে চিন্তা করেনা? তাদের অন্তর তালাবদ্ধ –"(সূরা মুহাম্মদ ৪৭:২৪)
ইসলামে, দুনিয়া একটি পরীক্ষা;সফলতা ও ব্যর্থতা যথাক্রমে জান্নাত ও জাহান্নামএর দিকে নিয়ে যায়।

আধুনিক ব্যাবহার
দুনিয়া  শব্দটি মূলত একটি আরবি শব্দ যা দাল-নুন-ওয়াও (د ن و 'অর্থ: কাছে আনা') মূলশব্দ থেকে এসেছে। সেই অর্থে, দুনিয়া হল "যা কাছে আনা হয়"।  শব্দটি অন্যান্য অনেক ভাষায় ছড়িয়ে পড়েছে, বিশেষ করে যাদের মুসলিম ভাষাভাষীদের বৃহৎ গোষ্ঠী রয়েছে। উদাহরণ স্বরূপ;
 /  in Egyptian Arabic
  in তুর্কী
  in আজারবাইজানী
  () in অর্দি
  () in হিন্দি, মারাঠি and নেপালি
  () in বাংলা and অসমীয়া
  (, ) in পাঞ্জাবি
  () in গুজরাটি
  () in উর্দু, সিন্ধি and পাঞ্জাবি
  () in ফার্সি
  () in গ্রীক
  in Hausa
  in Adamawa Fulfulde
  in Wakhi,
  in Malay, Swahili and Indonesian
  in Javanese
  in Turkmen
  in Uzbek
  in Somali
  () in Udmurt

তথ্যসূত্র

বহিঃসংযোগ 
 দুনিয়া শব্দের ধর্মীয় ব্যাখ্যা

আরবি শব্দ ও বাক্যাংশ
ইসলামি পরিভাষা
ইসলামি দর্শন
ইন্দাং (নৃত্য)

ইন্দাং নৃত্য যা ডিনডিন বাদিন্দিন নামেও পরিচিত, এটি একটি ঐতিহ্যবাহী মিনাংকাবাউ ইসলামিক নৃত্য যা পশ্চিম সুমাত্রা, ইন্দোনেশিয়া থেকে উদ্ভূত হয়েছে। তের শতকে পশ্চিম সুমাত্রায় ইসলাম ধর্মের উত্থানের প্রভাব হিসাবে মিনাংকাবাউ সম্প্রদায়ে ইন্দাং নৃত্যের প্রচার হয় এবং তা বিকাশ লাভ করে।

ঐতিহাসিক প্রমান থেকে জানা যায় যে, চোদ্দ শতকে মিনাং সংস্কৃতি এবং ইসলামিক সংস্কৃতির বিকাশের ফল ইন্দাং নৃত্য। কথিত আছে যে ইসলামী ব্যবসায়ীরা আচেহ শহরে প্রবেশ করে স্থানীয় অঞ্চলে ইসলামি সভ্যতার সূচনা করেছিল। সুমাত্রা দ্বীপের পশ্চিম উপকূল থেকে শুরু করে উলাকান-প্যারিয়ামান পর্যন্ত ইসলামের প্রভাব ছড়িয়ে পড়ে।

কুরানের ক্রিয়াকলাপের পরে সুরাওতে এই নৃত্য উপস্থাপনা করা হয়। নৃত্যের সাথে গাওয়া গানের বিষয়বস্তুতে ধর্মীয় শিক্ষা ও বাণী অন্তর্নিহিত থাকে।

অতীতে, প্যারিয়ামনের প্রতিটি নগরীর নিজস্ব ইন্দাং নৃত্যের দল ছিল এবং ইন্দাং একসময় পবিত্রতায় পূর্ণ ছিল। কেউ কেউ বলে যে এই গোষ্ঠীগুলির প্রত্যেকের একটি "সিপাতুয়াং সিরাহ" অর্থাৎ অভিভাবক আছে যারা অতিপ্রাকৃতিক ক্ষমতার অধিকারী, যারা বাইরের শক্তি থেকে তাদের গোষ্ঠীকে সুরক্ষা প্রদান করে।

বহমান সময়ের পরিপ্রেক্ষিতে, ইন্দাং শব্দটির ব্যবহার ও উচ্চারণে কিছু বিশেষ পরিবর্তন ও উত্থান-পতন লক্ষ্য করা গেছে। অনুষ্ঠানের প্রথম দিনে শুরুর সময়, ইন্দাং নৃত্য শুরু হয় মধ্যরাতে। মোটামুটি রাত এগারোটা থেকে বারোটার মধ্যে অনুষ্ঠানের সূচনা হয়। দ্বিতীয় দিনে প্রবেশ সন্ধ্যা হয়ে যাওয়ার পর মাগরিবের নামাজ পড়া হয় ও এই নৃত্য পরিবেশনা শুরু হয়।  ইন্দাং নাচ ইন্দোনেশিয়ার বাইরেও জনপ্রিয়। যেমন নেগেরি সেম্বিলান, মালয়েশিয়া ইত্যাদি দেশেও এই নাচের প্রচলন আছে।

তথ্যসূত্র 

ইন্দোনেশীয় সংস্কৃতি
ইন্দোনেশিয় লোকনৃত্য
মুহাম্মদ ইবনে তাইয়্যেব

মুহাম্মদ বিন আল-তায়্যিব অথবা আবু আব্দুল্লাহ মোহাম্মদ বিন মোহাম্মদ বিন মুসা বিন মোহাম্মদ আল শারকি আল-সুমায়লি ইবনে তায়্যিব আল-ফাসি আল-আলামি ছিলেন একজন বিখ্যাত ভাষাতত্ত্ববিদ, ঐতিহাসিক এবং ফিকাহ(আইন) এবং হাদিসে পন্ডিত।  তিনি ব্যাকরণ ও রুপতত্ত্বের উপর ১৬টি, অভিধানের উপর ৯টি এবং কুরআনের বিশদ ব্যাখ্যা, হাদিস, সুফিবাদ, ফিকাহ সহ আল-আন্দালুসের বিভিন্ন কবি ও পণ্ডিত ব্যাক্তিদের জীবনী নিয়ে অনেক বই রচনা করেছেন।  আল-আনিস আল-মুতরিব-এর রচয়িতাও তিনি। তার শিক্ষকদের মধ্যে রয়েছেন সঙ্গীত তত্ত্ববিদ 'বু ইসামী' (মৃত্যু:১১০৩ হিজরি/১৬৯০ খ্রিস্টাব্দ)। বিখ্যাত রিহলা, রিহলা ইলা আল-হিজাজের রচয়িতা ইবনে আল-তায়্যিব।

কর্ম
কুরআনের ব্যাখ্যা বা তাফসীর
হাওয়াশী আল-জালালাইন
 হাওয়াশি আল-বায়দাওয়ি
হাওয়াশফ আল-কাশশাফ

হাদিস
 হাওয়াশি আল-কাস্তালানি
 উয়ুন আল-মাওয়ারিদ আল-সালসালাহ মিন উয়ুন আল-আসানিদ আল-মুসালসলাহ 
তামহিদ আল-দালাইল ওয়া তালকিস আল-আওয়াইল

জীবনীগ্রন্থ (ধর্মীয় অধ্যয়নের ক্ষেত্রে)
সামত আল-ফারাইদ
 রিসালাহ ফি মানা'আল আস-সালাত আলা আল-রাসূল
আল-লিশতিশা বিমা ফি ধাত আল-শিফা ফি সিরাহ আল-নবী- থুম্মা আল খুলাফা
শরহ সিরাহ ইবনে ফারিস
হাওয়াশি আল-শামাইল

সুফিবাদ
 শারহ আল-হিজব আল-নাওয়ায়ী

ফিকহ
ফাতাওয়া 
আল-ইসতিমসাক উরওয়াহ ফি আল-আহকাম আল-মুতাল্লাকাহ বি আল-কাহওয়া
আল-তালিকাত আল-ফিকহিয়া
 হাওয়াশি আল-মাহালি

জীবনী (ইতিহাসের ক্ষেত্রে)
 আল-আনিস আল-মুত্রিব ফিমান লাকাইনাহু মিন উদাবা আল-মাগরিব
আল-উফুক আল-মুশরিক বি তারাজুম মান লাকাইনাহু বি আল-মাশরিক
ইরসাল আল-আসানিদ ওয়া ইসাল আল-মুসান্নাফাত ওয়া আল-আজাওয়া আল-মাসানিদ
ইকরার আল-আইন বি ইকরার আল-আতহার বাদ যিহাব আল-আইন
 আল-আজহার আল-নাদিয়াহ ফি আল-তারিখ

ব্যাকরণ এবং মরফোলজি
হাশিয়া আলা আল-মুরাদি
হাশিয়া আলা আল-মুগনি
হাশিয়া আলা আল-তাসরিহ
 শারহ আল-আশবাহ ওয়া আল-নাজাইর
 হাশিয়া আল-মাকুদি
ফায়দাল-ইনশিরাহ মিন রাউদ তাই আল-ইকতিরাহ
 শারহ লামিয়া আল-আফালি ইবনে মালিক
হাশিয়া আলা শারহাল-আজরুমিয়াহ
ইকামত আল-বুরহান আলা আন্না আল-আফাল আল-নাকিসা ইন্নামা তাদুলু আলা আল-জামান
 হাওয়াশি আল-তাহসিল
হাওয়াশি আল-তাওদিহ
হাওয়াশী আলা শারহ আল-কাওয়াইদ
শরহ কাফিয়া
হাওয়াশী শারহ লামিয়া আল-আফাল
রিসালাহ ফি হালুম্মা জারা
 শরহ আল-কাফিয়াহ

লেক্সিকোগ্রাফি
 আল-মুসফির আন খাবায়া আল-মুজির
ইদাইত আল-রামুস ওয়া ইদাফাত আল-নামুস আলা লদাআত আল-কামুস
হাশিয়াহ আলা দুরারাত আল-গাওওয়াস ফি আওহাম আল-খাওয়াস
মাওতিয়াত আল-ফাসিহ লি মুওয়াতাআত আল-ফাসিহ
 তাহরির আল-রিওয়াইয়াহ ফি তাকরির আল-কিফায়াহ
দাওস আল-কাবুস ফি জাওয়াইদ আল-সিহাহ আলা আল-কামুস
 হাওয়াশি আল-রাউদ আল-মাসলুফ
হাওয়াশি শিফা আল-গালিল
তাড়কারাহ

সাহিত্য ও সাহিত্য অধ্যয়ন
ইসফার আল-লিথাম আন মাহিয়া শাওহিদ ইবনে হিশাম
হাওয়াশী আলা শারহ উকুদ আল-জুমান
কাসিদা রাইয়াহ ফি মাযুল রাসূল আলাইহিস সালাম
দিওয়ান শি'র
তাখলিস আল-তাখলিস মিন শাওহিদ আল-তালকিস
আনওয়া'আল-আনোয়ার ফি শারহ শাওহিদ আল-কাশশাফ ওয়া আল-আনোয়ার
 শরী আল-কাসিদা আল-মাদারিয়া
 শারহ দাওয়াউইন আল-শুয়ারা আল-সিত্তাহ
 শারহ শাওহিদ আল-রি'দী
শরহ আল-মুয়াল্লাকাত
মালাইহি আল-মৌল মিন মাবাহিথ আল-সাইয়্যেদ আল-মাতুফ
 হাওয়াশি আল-মুখতাসার
আল-মাফরুদ ফি ইলম আল-কাওয়াফি ওয়া আল-উরুদ
হাওয়াশি শারহ জাকারিয়া লি আল-খাজরাজিয়াহ
আল-রিহলা আল-হিজাজিয়া
আল-রিহলা আল-বাদিয়া
আল-রিহলা আল-মাশরিকিয়াহ

তথ্যসূত্র

১৬৯৮-এ জন্ম
১৭৫৬-এ মৃত্যু
মরক্কী সুফি লেখক
১৭শ শতাব্দীর আরব ব্যক্তি
১৮শ শতাব্দীর আরব ব্যক্তি
সাঈদা পৌর স্টেডিয়াম

সৈদা পৌর স্টেডিয়াম (    ), শহীদ রফিক হারিরি স্টেডিয়াম নামেও পরিচিত (   ), এটি লেবাননের সৈদায় অবস্থিত একটি ২২,৬০০ ক্ষমতাসম্পন্ন বহুমুখী স্টেডিয়াম।

স্টেডিয়ামটি ১৯৯৯ সালে পুরানো স্টেডিয়ামের সম্প্রসারিত মাঠে নির্মিত হয়েছিল, লেবাননে অনুষ্ঠিত ২০০০ সালে এএফসি এশিয়ান কাপের  ম্যাচ আয়োজনের অন্যতম ভেন্যু হিসেবে পরিচিত ছিল। এটি বর্তমানে বেশিরভাগ স্থানীয় এবং আন্তর্জাতিক ফুটবল ম্যাচের জন্য ব্যবহৃত হয়। স্টেডিয়ামে অ্যাথলেটিক্স সুবিধাও রয়েছে।

তথ্যসূত্র

বহিঃসংযোগ 

 স্টেডিয়ামডিবি চিত্র

উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
এএফসি এশিয়ান কাপ স্টেডিয়াম
লেবাননের ফুটবল মাঠ
লেবাননের ক্রীড়া মাঠ
হারিস খান

হারিস খান (জন্ম ২৫ মার্চ ১৯৯৫) একজন পাকিস্তানি ক্রিকেটার। ২০১৩ থেকে ২০১৫ সাল পর্যন্ত হায়দরাবাদের হয়ে এগারোটি প্রথম-শ্রেণীর এবং তেরোটি লিস্ট এ ম্যাচ খেলেছেন

তথ্যসূত্র

বহিঃসংযোগ 

 Haris Khan at ESPNcricinfo
হায়দ্রাবাদের (পাকিস্তান) ক্রিকেটার
পাকিস্তানি ক্রিকেটার
জীবিত ব্যক্তি
১৯৯৩-এ জন্ম
আভাসবাদ

আভাসবাদ () শব্দ শব্দটি থেকে উদ্ভূত শব্দ যার অর্থ নিছক বা ভুল চেহারা, প্রতিফলন, চেহারা, আলো, যুক্তির আভাস, উদ্দেশ্য। হিন্দু দর্শনে শব্দটি আবির্ভাবের তত্ত্বকে বোঝায়, শৈব ও অদ্বৈত বেদান্ত দর্শন উভয়ই, যদিও ভিন্ন অর্থের সাথে।

বিষয়বস্তু 
শৈবরা সৃষ্টিকে ব্যাখ্যা করার জন্য স্রষ্টা-ধারক-ধ্বংসকারী শিবের মহেশ্বরায় (ইচ্ছার সার্বভৌমত্ব) উপর নির্ভর করে। জ্ঞানদিকর দুটি তত্ত্ব নিয়ে কাজ করেন- ক) স্বতন্ত্র্যবাদ এবং খ) আভাসবাদ শিবের স্বেচ্ছাশক্তি ব্যাখ্যা করতে। সমগ্র সৃষ্টি বা প্রকাশ ভগবানের ক্রিয়া শক্তির ফল যা তিনটি আইনের ক্রিয়াকলাপের কারণে নির্মান শক্তি (উপাদান শক্তি) হয়ে ওঠে - বিভাজনের আইন, উপলব্ধির আইন এবং কার্যকারণের আইন। স্বতন্ত্র্যবাদ বা সর্বজনীন স্বেচ্ছাসেবকতা হল প্রত্যবিজ্ঞা পদ্ধতির প্রধান মতবাদ; এটি স্ব-নির্ভরতা বা প্রভুর ইচ্ছার সার্বভৌমত্বের মতবাদ যা বিশ্বের প্রক্রিয়াকে প্রেরণা দেয়। এটি প্রকৃতিতে সৃজনশীল শক্তি এবং প্রভাবের গুণন ব্যাখ্যা করে। এই তত্ত্বটি আরম্ভবাদ (বাস্তববাদী সৃষ্টির তত্ত্ব), পরিণামবাদ (রূপান্তরের তত্ত্ব) এবং বিবর্তবাদ (প্রকাশের তত্ত্ব) প্রতিস্থাপন করেছে। অভিসবাদ হল প্রত্যবিজ্ঞার প্রকাশের তত্ত্ব, যা উৎপলাচার্য দ্বারা উত্থাপিত এবং অভিনবগুপ্তকে প্রভাবিত করেছিল, যা অদ্বৈতবাদকে ব্যাখ্যা করে এবং বিশ্ব বস্তুকে প্রকাশ বা আভাস হিসাবে ধরে রাখে এবং এই দৃষ্টিভঙ্গি যে এটি শিবের স্বভাব, পরম কারণ (পরম শিব), প্রকাশ করার জন্য নিজেই ভিতরমহাবিশ্বের বিভিন্ন রূপ, যে সমগ্র মহাবিশ্ব শিবের আভাস। এটি সত্যকে স্বীকৃতি দেয় যে চেহারা বা বিশ্বের প্রক্রিয়া হিসাবে চেহারাটি বাস্তব, চেহারাটি শিবের উপর আধিপত্য নয় যা সক্রিয়ভাবে সৃষ্টির মুক্ত স্বতঃস্ফূর্ত ক্রিয়ায় জড়িত। প্রকৃতি হল শিবের স্বাধীন ইচ্ছার অভিক্ষেপ।

অদ্বৈত বেদান্ত সংস্করণে, আভাসবাদ, সুরেশ্বর দ্বারা সমর্থন করা চেহারার তত্ত্ব, মনে করে যে ব্যক্তি আত্মা নিছক মায়াময় চেহারা - অভিক্ষেপ - ব্রহ্ম-বুদ্ধির। শঙ্কর দ্বারা সমর্থন করা এই দর্শনের চিন্তাধারা অনুসারে, চেতনার স্তরে জীব ও ঈশ্বরকে শুধুমাত্র এক নিরপেক্ষ ব্রহ্মর প্রতিফলন বা প্রকাশ হিসাবে বিবেচনা করা হয়; কারণ তারা ব্রহ্মের সাথে অভিন্ন তাদের নিজস্ব কোন আলাদা পরিচয় নেই। সুরেশ্বর বজায় রেখেছেন যে জীবগুলি ব্রহ্মের মতোই বাস্তব, তারা অবিদ্যার মধ্যে এবং মাধ্যমে প্রাথমিক আবির্ভাব, যখন জগতের বস্তুগুলি অবাস্তব, তারা গৌণ চেহারা, প্রাথমিক আবির্ভাবের নিছক প্রতিফলন। এইভাবে অবিদ্যায় প্রদর্শিত বাস্তবতাই অভূতপূর্ব বা অভিজ্ঞতামূলক সত্ত্বার মাধ্যমে পরবর্তী সমস্ত বাহ্যিক আবির্ভাবের কারণ, যা বিভ্রম হিসাবে স্বীকৃত। শঙ্কর এই মত পোষণ করেন যে অবিদ্যা বা মায়া, আধিভৌতিক অজ্ঞতা, অ-আত্ম (অনাত্মান) এর উপর স্ব-অধিকারের প্রকৃতি, বাস্তবের উপর বাস্তব এবং তদ্বিপরীত, খালি শূন্যের উপর আধিপত্য হতে পারে না। মহাবিশ্বের সৃষ্টি স্ব-সৃষ্টি ছাড়া আর কিছুই নয় (ব্রহ্মসূত্র ১.৪.২৬); ব্রহ্ম আপাতদৃষ্টিতে নিজেকে সব কিছুতে রূপান্তরিত করে সব কিছু সৃষ্টি করেন। প্রতিবিম্ববাদ, প্রতিফলনের তত্ত্ব, আভাসবাদ থেকে উদ্ভূত হয়েছে। পদমপদে এই সত্যের ভিত্তি ছিল যে সচেতনতা মূলের মতই তৎ ত্বং অসিতে যে মহাবাক্যে ব্রহ্মের সাথে অনিদংস (শুদ্ধ সচেতনতা) এর পরিচয় রয়েছে।

তথ্যসূত্র 

হিন্দু দার্শনিক ধারণা
অদ্বৈত বেদান্ত
শৈবধর্ম
মোহাম্মদ হাসনাইন (ক্রিকেটার, জন্ম ১৯৭৫)

মোহাম্মদ হাসনাইন (জন্ম ২০ অক্টোবর ১৯৭৫) একজন পাকিস্তানি ক্রিকেটার । তিনি ১৯৯১ থেকে ২০০৯ সাল পর্যন্ত  ৫০টি প্রথম-শ্রেণীর, ৩৯টি লিস্ট এ এবং ৪টি টি-টোয়েন্টি ম্যাচ খেলেছেন, মূলত করাচি দলের প্রতিনিধিত্ব করেছেন; এছাড়াও হাসনাইন করাচি পোর্ট ট্রাস্ট এবং হায়দ্রাবাদের হয়েও খেলেছেন। তিনটি অনূর্ধ্ব-১৯ একদিনের আন্তর্জাতিক ম্যাচে পাকিস্তানের প্রতিনিধিত্ব হয়ে করেছেন।

তথ্যসূত্র

বহিঃসংযোগ 

 
করাচি থেকে আগত ক্রিকেটার
হায়দ্রাবাদের (পাকিস্তান) ক্রিকেটার
করাচি পোর্ট ট্রাস্টের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৭৫-এ জন্ম
মাসরুর আলী

মাসরুর আলী (জন্ম ১৫ মে ১৯৫১) একজন সাবেক পাকিস্তানি ক্রিকেটার এবং আম্পায়ার। তিনি ১৯৮৬ সালে একটি একদিনের আন্তর্জাতিক খেলায়  আম্পায়ারিত্ব করেন।

আরও দেখুন 

 একদিনের আন্তর্জাতিক ক্রিকেট আম্পায়ারদের তালিকা

তথ্যসূত্র

বহিঃসংযোগ 

 

হায়দ্রাবাদের (পাকিস্তান) ক্রিকেটার
সিন্ধু বি-এর ক্রিকেটার
পাকিস্তান ইউনিভার্সিটিজের ক্রিকেটার
পাকিস্তানি ক্রিকেটার
পাকিস্তানি একদিনের আন্তর্জাতিক ক্রিকেট আম্পায়ার
জীবিত ব্যক্তি
১৯৫১-এ জন্ম
আহমেদ শাহ দুররানি (আম্পায়ার)

আহমেদ শাহ দুররানি (; জন্ম ১৬ মে ১৯৭৫) একজন আফগান ক্রিকেট আম্পায়ার।  ১৪ ডিসেম্বর ২০১৬ সালে, সংযুক্ত আরব আমিরাত এবং আফগানিস্তানের মধ্যেকার তার প্রথম টি২০ আন্তর্জাতিক (টি২০আই) ম্যাচে আম্পায়ার হিসেবে অভিষেক ঘটান।  পরবর্তী বছরের,১৭ মার্চ ২০১৭ সালে আফগানিস্তান এবং আয়ারল্যান্ডের মধ্যেকার খেলার মাধ্যমে একদিনের আন্তর্জাতিক (ওডিআই) ম্যাচে অভিষেক ঘটে।

আরও দেখুন 

 একদিনের আন্তর্জাতিক ক্রিকেট আম্পায়ারদের তালিকা
 টুয়েন্টি২০ আন্তর্জাতিক ক্রিকেট আম্পায়ারদের তালিকা

তথ্যসূত্র 

জীবিত ব্যক্তি
১৯৭৫-এ জন্ম
ইসলাম খান (আম্পায়ার)

ইসলাম খান (জন্ম ২৬ নভেম্বর ১৯৫৩) একজন প্রাক্তন পাকিস্তানি ক্রিকেট আম্পায়ার । তিনি ১৯৯৪ এবং ১৯৯৫ সালের মধ্যে মাত্র দুটি ওডিআই খেলায় আম্পায়াররিত্ব করেন।

আরও দেখুন 

 একদিনের আন্তর্জাতিক ক্রিকেট আম্পায়ারদের তালিকা

তথ্যসূত্র 

করাচির ব্যক্তি
পাকিস্তানি একদিনের আন্তর্জাতিক ক্রিকেট আম্পায়ার
জীবিত ব্যক্তি
১৯৫৩-এ জন্ম
অতপ্ততনু

অতপ্ততনু () এমন একজনকে বোঝায় যে নিজেকে তপস তাপের অধীন করেনি।

বুৎপত্তি 
অতপ্ততনু এর উৎপত্তি অতপ্ত ও তনু থেকে। অতপ্ত – অর্থ 'জ্বলানো হয় নাই, উত্তপ্ত করা হয় নাই', এবং তনু অর্থ – 'শরীর, শারীরিক আত্ম'; অতএব, অতপ্ততনু এর আক্ষরিক অর্থ – 'যার শরীর বা ভর আগুনে প্রস্তুত হয় নাই', 'কাঁচা'।

ইতিহাস ও অর্থ 
যৌগিক শব্দটি ঋগ্বেদের মডল ৯-এর মন্ত্রগুলিতে দেখা যায়। পবমন সোমো দেবতাকে সম্বোধন করা সূক্তে, ঋষি পবিত্র প্রার্থনা করেন:

এই মন্ত্রে, অতপ্ততনুহ, তাকে বোঝায় যে নিজেকে তপসের তাপে বশীভূত করেনি, তদমহ বলতে বোঝায় যে কাঁচা এবং যিনি তাই, অনুষ্ট - সর্বোচ্চ আনন্দের অভিজ্ঞতা অর্জন করতে পারে না কারণ তার শরীর এখনো সঠিকভাবে প্রস্তুত নয় সে যে জ্ঞানের সন্ধান করে তা গ্রহণ করার জন্য।

স্বামী দয়ানন্দ সরস্বতী তার সত্যার্থ প্রকাশ (সত্যের আলো)-এ ব্যাখ্যা করেছেন যে তপস আক্ষরিক আগুন দিয়ে নিজের শরীরকে ছাপ দেত্তয়া বোঝায় না, এবং এটি পরবর্তী মন্ত্রে ঋষি পবিত্র দ্বারাও স্পষ্ট করা হয়েছে যা পড়ে:

তপস (বা তপস্যা) হল ব্যবহারিক শৃঙ্খলা; ভগবদ্গীতা (১৭.১৪) অনুসারে।

দেবতাদের উপাসনা, দুই জন্ম গ্রহণকারী, নিজের গুরুজন, শিক্ষক ও জ্ঞানী ব্যক্তিদের, বিশুদ্ধতা,  আচরণের সরলতা, শুদ্ধতা ও অহিংসা: এগুলো হল দেহের তপস্যা।

কৃষ্ণের সময়ে পণ্ডিতের উচ্চ শিক্ষার সমাপ্তি পর্যায়কে তপস্যা বলা হত। গান্ধী তপস্যাকে প্রেম, অহিংসা,  আত্ম-সহিষ্ণুতা ও আত্মত্যাগের পরীক্ষা বলে মনে করতেন, যা সত্যের সন্ধানে অপরিহার্য।

তদনুসারে, অতপ্ততনু এমন কাউকে বোঝায় যিনি এখনও এই ধরনের ব্যবহারিক শৃঙ্খলার অভিজ্ঞতা পাননি।

তথ্যসূত্র

উৎস 

 

বেদান্ত
সংস্কৃত শব্দ ও বাক্যাংশ
হিন্দু দার্শনিক ধারণা
বৌদ্ধ দার্শনিক ধারণা
জৈন দার্শনিক ধারণা
যোগশাস্ত্রের ধারণা
সিদ্দিক খান (আম্পায়ার)

সিদ্দিক খান (২ মার্চ ১৯৪৭ – ২১ অক্টোবর ২০০৭) একজন পাকিস্তানি ক্রিকেট আম্পায়ার ছিলেন। ১৯৯০ থেকে ১৯৯৫  সাল পর্যন্ত  পাঁচটি একদিনের আন্তর্জাতিক (ওডিআই) খেলার মাধ্যমে অভিষেক ঘটান

আরও দেখুন 

 একদিনের আন্তর্জাতিক ক্রিকেট আম্পায়ারদের তালিকা

তথ্যসূত্র

বহিঃসংযোগ 

 
লাহোরের ক্রিকেটার
পাকিস্তানি ক্রিকেটার
দিল্লি থেকে আগত ক্রিকেটার
পাকিস্তানি একদিনের আন্তর্জাতিক ক্রিকেট আম্পায়ার
২০০৭-এ মৃত্যু
১৯৪৭-এ জন্ম